1. ΝΟΜΟΣ ΑΡΞΣΤ΄ της 19 Μαρτ./24 Μαΐου 1884 Περί αποκλειστικού δικαιώματος εισαγωγής και πώλησης πετρελαίου εις το Κράτος. Άρθρ.1.-Η καθ’ άπαν το Βασίλειον εισαγωγή και πώλησις του πετρελαίου ανήκει αποκλειστικώς εις το Κράτος. Άρθρ.9.-Δια Β.Δ/των προσδιορίζονται ή ημέρα αφ’ης άρχεται η ισχύς του νόμου τύτου, πλην του κατά το άρθρ. 4 δικαιώματος επιβλέψεως, ισχύοντος από της καταχωρίσεως του νόμου εν τη Εφημερίδι της Κυβερνήσεως, τα της διαχειρίσεως και πωλήσεως του πετρελαίου, ως και η χορηγουμένη δι’ αυτήν αμοιβή, ήτις δεν δύναται να υπερβαίνη τα 5%, τα της συσκευής του πετρελαίου και παν ό,τι αφορά εις την εκτέλεσιν του παρόντος νόμου. Ο νόμος ούτος ετέθη εν ισχύϊ από 1 Φεβρ. 1885 δια του Β.Δ. της 15/17 Ιαν. 1885. Εις εκτέλεσιν των άρθρ. 8 και 9 εξεδόθη το Β.Δ. της 9/10 Δεκ. 1884 περί διακριτικών σημείων, διαχειρίσεως και πωλήσεως του υπό του δημοσίου εισαγομένου πετρελαίου, τροποποιηθέν υπό των Β.Δ. της 29/31 Μαΐου 1885 και της 17/19 Αυγ. 1900, της 25/25 Φεβρ. 1905 και της 19/29 Οκτ. 1940. Άρθρ.2.-Επιτρέπεται εις τον υπουργόν των Οικονομικών να συμφωνήση δια δημοσίου συναγωνισμού ή ιδιαιτέρας συμβάσεως την προμήθειαν πετρελαίου μέχρι ποσού 12.000.000 οκάδων κατ’ έτος, περιλαμβάνοντος την υπάρχουσαν παρακαταθήκην και το δυνάμει προγενεστέρας συμφωνίας παραδοτέον ποσόν. Άρθρ.3.-Η τιμή της υπό του δημοσίου πωλουμένου πετρελαίου ορίζεται δια Β.Δ/των δεν δύναται δε να υπερβαίνη την εν τη αγορά του τόπου της παραγωγής τιμήν, προσθήκη των εξόδων της συσκευής και μεταφοράς των κατά την ψήφισιν του παρόντος νόμου επιβαλλομένων τελών και άλλων φόρων, και προσέτι 10% επί του αθροίσματος των ανωτέρω λόγω φύρας και εξόδων διαχειρίσεως. Τον όρον της κατά τα ανωτέρω τιμής υπολογίζει εκάστοτε και πιστοποιεί το Ελεγκτικόν Συνέδριον. Άρθρ.4.-Εντός διορίας ενός μηνός από της ισχύος του παρόντος νόμου, οι κατέχοντες πετρέλαιον εις ποσότητα ανωτέραν των δέκα οκάδων υποχρεούνται να παραδώσωσιν αυτό εις τον αρμόδιον οικονομικόν έφορον ή την τελωνειακήν αρχήν, λαμβάνοντες την αξίαν αυτού, επί τιμή προσδιοριζομένη υπό της αρμοδίας διοικητικής αρχής, του οικονομικού εφόρου και του ειρηνοδίκου της πρωτευούσης της επαρχίας αναλόγως του ειδικού βάρους και της καθαρότητος αυτού. Ο μη θέλων, υπό τους ανωτέρω όρους, να παραδώση όπερ κατέχει πετρέλαιον, δύναται, εντός της ανωτέρω προθεσμίας, να εξαγάγη αυτό υπό τον έλεγχον της αρμοδίας τελωνειακής αρχής και κατά τας διατυπώσεις των τελωνειακών νόμων. Από της ημέρας της δημοσιεύσεως του παρόντος νόμου το δημόσιον έχει το δικαίωμα επιβλέψεως επί των αποθηκών, ένθα αποταμιεύεται πετρέλαιον προωρισμένον δι’ εμπόριον. Άρθρ.5.-Από της ημέρας, αφ’ης άρχεται η ισχύς του παρόντος νόμου, απαγορεύεται η εις την Ελλάδα εισαγωγή πετρελαίου και η πώλησις άλλου, πλην του δυνάμει του παρόντος προμηθευομένου. Άρθρ.6.-Οι παραβαίνοντες τας διατάξεις του προηγουμένου άρθρου υποβάλλονται εις πρόστιμον «μέχρι δραχ. (100-1.000) «10.000», το δε πετρέλαιον και το μέσον, δι’ ου μεταφέρεται τούτο, κατασχόμενα, εκποιούνται διοικητικώς υπέρ του δημοσίου. Εις την αυτήν ποινήν του προστίμου υποβάλλονται και οι πλοίαρχοι ή αγωγείς, οι εκτελέσαντες την μεταφοράν. Τα ανωτέρω πρόστιμα εισπραττόμενα κατά τον περί εισπράξεως των δημοσίων εσόδων νόμον, διανέμονται εξ ίσου μεταξύ δημοσίου και του καταγγείλαντος την παράβασιν, είτε ιδιώτης εστίν ούτος, είτε δημόσιος υπάλληλος ή υπηρέτης. Το ανωτέρω πρόστιμον ωρίσθη υπό του τριπλασίου μέχρι του 20πλασίου της εκάστοτε ισχυούσης μονοπωλιακής τιμής των περί ων πρόκειται μονοπωλιακών ειδών, δια του άρθρ. 1 Νόμ. 1628/1944 (28.Ηγ.4). Άρθρ.7.-Επί ταις παραβάσεσι των διατάξεων του παρόντος νόμου, εκτός των δια του προηγουμένου άρθρου επιβαλλομένων ποινών, εφαρμόζονται και αι διατάξεις του άρθρ.1 του από 13 Ιουν. 1877 ΧΙΣΤ΄ νόμου (τ. 30), ανατιθεμένων εις τον αρμόδιον οικονομικόν έφορον των υπό του άρθρου τούτου επιβαλλομένων εις τον τελώνην καθηκόντων. Άρθρ.8.-Οι παραποιούντες ή απομιμούμενοι τας δια Β.Δ/των καθοριζομένας σφραγίδας και άλλα διακριτικά σημεία του υπό του δημοσίου πωλουμένου πετρελαίου τιμωρούνται με (φυλάκισιν από οκτώ ημερών μέχρι δύο ετών, ως αυτουργοί οι δε εν γνώσει πωλούντες πετρέλαιον, φέρον παραπεποιημένα τα ανωτέρω σημεία, ως συνεργοί). Κατά το άρθρ. 1 του ν. ΑΦΙΑ΄ (κατωτ. αρ. 3) αντί των ανωτέρω και εντός ( ) αναφερομένων ποινών εφαρμόζονται κατ’ αναλογίαν αι διατάξεις των άρθρ. 262 – 264 του Ποινικού Νόμου (αντιστοιχούντα προς τα άρθρ. 216 και 218 του νέου Ποιν. Κώδικος). (Αντί για τη σελ. 381) Σελ. 381(α) Τεύχος Η81 – Σελ. 129 Μονοπώλιο πετρελαίου 28.Η.ε.1